
betonbiztos lakat

Munkánk egy helyspecifikus köztéri művészeti alkotás. A BME kertjében a kerékpártárolók sorában a +1-edik elem.
A parkoló biciklik mellett még egy lezárt bicikli jelent meg, ami maga is kerékpártárolóvá vált.
A tárgy emlékszik és emlékeztet az ellopott, és soha meg nem került biciklikre, de nem kíván kevély emlékművük lenni, inkább megpróbál észrevétlenül elbújni a többiek között. Hangsúlytalansága ellenére kiemelt helyet teremtett, mert támaszkodásra és lepakolásra kíválóan alkalmas, így itt kávéznak a diákok a délutáni napsütésben, különösen november utolsó napsütéses óráiban.
A sportolni vágyók szabadtéri szobabicikliként használják.



